**ԱՄՓՈՓԱԹԵՐԹ**

**«ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՅՔ ԱՄՐԱՑՆԵԼՈՒ, ԳՈՒՅՔ ՀԵՏ ՎԵՐՑՆԵԼՈՒ, ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 24-Ի ԹԻՎ 2155-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. Տարածքային կառավարման և ենթակառուցվածքների նախարարություն | 25.02.2021թ. |
| N ՍՊ//4473-2021 |
| 1. Հստակեցնել Նախագծի 1-ին կետում նշված օտարերկրյա արժույթներն ու դրամական միավորները, | Ընդունվել է: |
| 2. Հաշվի առնելով, որ գույքի հետ վերցնելու գործընթացը ենթադրում է գույքի՝ մեկ այլ մարմնին ամրացում և դրանով պայմանավորված գույքի հանձնման-ընդունման աշխատանքների իրականացում, ինչպես նաև այն, որ իրավական տեսանկյունից հնարավոր չէ Նախագծի 3-րդ կետում նշված «Տոյոտա LC 150 4.0 GAS» մակնիշի տրանսպորտային միջոցը հետ վերցնել ՀՀ առողջապահության նախարարությունից, առաջարկում ենք բավարար փաստերի առկայության դեպքում տվյալ ավտոմեքենան հանել նախարարության հաշվեկշռից, | Ընդունվել է: |
| 3. Վերը նշված առաջարկի ընդունման դեպքում՝ խմբագրել Նախագծի 3-րդ ու 4-րդ կետերը, ինչպես նաև հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 12-րդ հոդվածի 1-ին մասը՝ նաև Նախագծի վերնագիրը, | Ընդունվել է մասնակի: Նախագծի վերնագիրը և 3-րդ կետը խմբագրվել է: Սակայն 4-րդ կետը մնացել է անփոփոխ, քանի որ բոլոր դեպքերում նշված ավտոեմքենան հաշվառված է Առողջապահության նախարարության անվանումով, իսկ ավտոմեքենայի կորսված լինելու դեպքում անհրաժեշտ է այն հանել հաշվառումից: |
| 4. Նախագծի հավելվածում ներառել նոր սյունակ՝ տրանսպորտային միջոցների տարեթվերի վերաբերյալ, իսկ երկրորդ սյունակի «անվանումը» բառը փոխարինել «մակնիշը» բառով։ | Ընդունվել է: |
| 2. Ֆինանսների նախարարություն | 02.03.2021թ. |
| N 01/8-3/2879-2021 |
| Հանրային հատվածի կազմակերպությունների հաշվապահական հաշվառման հետ կապված հարաբերությունները կարգավորվում են «Հանրային հատվածի կազմակերպությունների հաշվապահական հաշվառման մասին» ՀՀ օրենքով, որի 3-րդ հոդվածի համաձայն` կազմակերպությունների հաշվապահական հաշվառումը կարգավորող իրավական ակտերը ներառում են ՀՀ ֆինանսների նախարարի 2014 թվականի հոկտեմբերի 24-ի թիվ 725-Ն հրամանով հաստատված՝ ՀՀ հանրային հատվածի հաշվապահական հաշվառման ստանդարտը (այսուհետ՝ Ստանդարտ)։  Մասնավորապես, Ստանդարտի 11.43-րդ պարագրաֆի համաձայն՝ հիմնական միջոցի միավորի հաշվեկշռային արժեքը պետք է ապաճանաչվի (դուրս գրվի ֆինանսական վիճակի մասին հաշվետվությունից), երբ`  1) այն օտարվում է կամ`  2) այն ընդմիշտ դուրս է հանվում օգտագործումից, և ապագա ոչ մի տնտեսական օգուտ կամ օգտակար պոտենցիալ դրա օգտագործումից կամ օտարումից չի ակնկալվում:  Հաշվի առնելով վերոգրյալը, ինչպես նաև այն հանգամանքը, որ Նախագծի 3-րդ կետով ներկայացված հիմնական միջոցը մնացել է Շուշի քաղաքում, և, հետևաբար, դրանից ապագա ոչ մի տնտեսական օգուտ կամ օգտակար պոտենցիալ չի ակնկալվում, հայտնում ենք, որ վերը նշված հիմնական միջոցը ՀՀ կառավարությանը հետ վերադարձնելու փոխարեն ենթակա է դուրսգրման ՀՀ առողջապահության նախարարության ֆինանսական վիճակի մասին հաշվետվությունից: Ընդ որում, պետական կառավարչական հիմնարկների և պետական ոչ առևտրային կազմակերպությունների լրիվ մաշված (օգտագործման համար ոչ պիտանի) գույքի դուրսգրման կարգը հաստատվել է ՀՀ ֆինանսների և էկոնոմիկայի նախարարի 2007 թվականի հոկտեմբերի 31-ի թիվ 787-Ն հրամանով։  Հաշվի առնելով վերը նշվածը` առաջարկում ենք Նախագծից հանել 3-րդ և վերը նշվածի հիման վրա խմբագրել 4-րդ կետերը։ | Չի ընդունվել: Նախագծի մշակման անհրաժեշտությունը պայմանավորված է այն հանգամանքով, որ նշված ավտոմեքենան հաշվառված է Առողջապահության նախարարության անվանումով, իսկ ավտոմեքենայի կորսված լինելու դեպքում անհրաժեշտ է այն հանել հաշվառումից, որի համար Ոստիկանության «Ճանապարահային ոստիկանություն» ծառայությունը գրության հիման վրա հաշվառում չի իրականացնում: |
| 3. Ֆինանսների նախարարություն | 19.03.2021թ. |
| 01/8-3/4041-2021 |
| Ուսումնասիրելով Ձեր 16.03.2021թ. № ԱԱ/11.2/4900-2021 գրությամբ ներկայացված «Առողջապահության նախարարությանը գույք ամրացնելու, գույքը հաշվեկշռից հանելու, կառավարության 2020 թվականի դեկտեմբերի 24-ի N 2155-Ա որոշման մեջ փոփոխություններ կատարելու մասին» ՀՀ կառավարության որոշման նախագծի (այսուհետ՝ Նախագիծ) 2-րդ մասում «հանել Առողջապահության նախարարության հաշվեկշռից» բառերը փոխարինել «դուրս գրել Առողջապահության նախարարության ֆինանսական վիճակի մասին հաշվետվությունից» բառերով։  Միաժամանակ, հայտնում ենք, որ Նախագծի հիմնավորումը ենթակա է խմբագրման, քանի որ հիմնավորման համաձայն` ՀՀ կառավարությունը ՀՀ առողջապահության նախարարությունից հետ է վերցնում ավտոմեքենան, այնինչ Նախագծով տվյալ ավտոմեքենան դուրս է գրվում ՀՀ առողջապահության նախարարության ֆինանսական վիճակի մասին հաշվետվությունից: | Ընդունվել է: Կատարվել է համապատասխան փոփոխություն: |